JohanHeinsen/ENO huggingface dataset:
Viborger Samler, 1848-03-10
Tydskland. Den 28de om Aftenen forefaldt Excesser i Karlsruhe i flere store Ølhuse. J Ølbrygger Müllers Locale, omtaltes paa en særdeles levende Maade de franske Forhold, og af Halvberusede udraabtes: "Ned med Fyrsterne, Leve Republiken!" - Den følgende Dags Morgen bemægtigede Politiet sig flere af de Skyldige, der i største Hast maatte forlade Sengen. Jblandt de Arresterede anføres Ølbryggerne Müller og Clever, Tapetserer Errleben, den i Karls ruhe bekjendte Blind og nogle Jndustricassistenter. Dagens Løb fortsattes Arresteringerne, og Politiet og Gendarmerne færdedes meget. Hensigten af det, som det synes, formelig constituerede Complot, skulde gaae ud paa at begive sig til den store Keslerske Fabrik, bringe de derværende Arbeidere i Harnisk, formaae disse til at slutte sig til Banden, der ogsaa skulde forøges ved Arbeidere fra andre Fabriker. Tilsidst skulde Slottet angribes. Nu ere alvorlige Forholdsregler tagne; Militairet er consigneret i Casernerne; de vagthavende Detaschementer ere forsynede med skarpe Patroner. En Deel af det permitterede Mandskab er indkaldt. Det borgerlige Skyttecorps har paataget sig Vagten ved Ett linger=Porten. Flere Privatbreve stadfæste foranførte Efterretning; de tilføie at Formaalet for det opdagede Complot var Oprettelsen af en Republik. Hædersmændene Welcker, Jstein, Bassermann og Brentano have formanet Folket til Opretholdelsen af den indre Fred.
Viborger Samler, 1848-03-10
Fra Karlsruhe meldes under 3die Marts. Den større Deel af Udenrigsministeriet er fortæret af Jlden, der udentvivl er paasat. Flere Brandstiftere ere paagrebne; de ere alle Udlændinger. Kassel, den 4de Marts. (Udtog af et Brev.) "Jdag afholdes Borgerforsamlinger, som bivaanes af Deputerede fra Stæderne Hanau, Hersfeld og Marburg, der bleve afviste af Churfyrsten. Man frygter for urolige Optrin." Derimod har Storhertugen af Hessen-Darmstadt opfyldt sit Folks Fordringer.
Viborger Samler, 1848-03-10
Fra München tilskrives Deutsch. Allg. Zeit. under 3die Marts, at den Efterretning udbreder sig, at Kongen af Baiern allerede har anerkjendt den franske Republik.
Viborger Samler, 1848-03-10
Fra München meldes, at nye sørgelige Excesser have fundet Sted i denne Stad den 2den Marts om Aftenen. Først ud paa Natten lykkedes det Militairet ved Vaabenmagt at tilkæmpe sig Rolighed. Gendarmerie-Stationen ved Salgstadeln blev stormet og ødelagt. En med en hvid Fane forsynet Menneskemasse raabte: à la Paris, Syndebukken, – Statsraad og Minister v. Berks – der skal have interesseret sig for Grevinde Landsfeld, er afreist med kgl. Permission. En Adresse fra Borgerne forlanger øieblikkelig Sammenkaldelse af Stænderne, Forandring i den bestaaende Valgret, ansvarlige Ministre, Folkets Repræsentering paa Forbundsdagen m.m. Mere. Køln, den 4de Marts. En meget talrig Forsamling af Borgere havde indfundet sig i den store Sal hos Harff for at raadslaae om de ved de nyeste Begivenheder i Naboestaterne nødvendig blevne Skridt. Forsamlingen antog følgende Resolutioner, der snarest muligt skulle tilstilles Kongen: 1) Organisation af en Repræsentantforfatning med ansvarlige Ministre og Repræsentanternes afgjørende Stemmeret; almindelig Valget og Valgbarhed. 2) Ubetinget Tale= og Pressefrihed. 3) Fri Associations ret. 4) Formindskelse og successiv Afskaffelse af den staaende Hær, Jndførelse af en almindelig Folkebevæbning; Valg af Førerne ved Folket, 5) Oprettelse af et tydsk Parlement. (Ogsaa i Dusseldorf og Aachen besluttes lignende Adresser.)
Viborger Samler, 1848-03-10
Den af Militairet arresterede Dr. Willich holdt oprørske Taler paa Torvet (der taltes endog om at ødelægge Maskiner). – "Tidligere har Folket, udbrød Doctoren, skudt paa Folket, nu falde J det i Armeene." Han talte om Bondekrigen. Tidligere havde Adelen raabt: "at Straa var godt nok til Bonden!" (En Stemme: "Ned med Adelen!" – Den 4de om Morgenen begave Hansemann, Mevissen, Beckerath og flere Andre sig til Overpræsidenten, hvem de gjorde de meest alvorlige Forestillinger. De henpegede paa det eneste Redningsanker Bevillingen af alle billige Fordringer; de sagde ham Sandheder, som ikke længere lade sig skjule. Militairet foretager mange Arresteringer. Byens Raad vilde forsamle sig den 4de Marts, men ind i Raadhuset trængte en saadan Mængde Pøbel (Gesindel), at Raadet ikke kunde afholde det berammede Møde. En talrig Deputation har nu Audience hos Overpræsidenten for at anbefale som den eneste Afhjælpning - Oprettelsen af en Borgergarde. Berlin, den 2den Marts J det store Statsfængsel, har Efterretningen om den franske Revolution fremkaldt en Begeistring, som endog banede sig Vei, igjennem Fængsels murene, hvorfra sikkert for første Gang Glædesraab gjen tonede. De politiske Fanger omfavnede hverandre, og bragte Republiken deres Vivats.
Viborger Samler, 1848-03-10
Hamborg, den 7de Marts. Fra Wien meldes under 3die Marts, at den hidtilværende franske Gesandt i Wien, Grev Flahant er afreist til England."
Viborger Samler, 1848-03-10
Berlinerblade meddele den Tale, hvormed Kongen igaar har sluttet Comiteens Forhandlinger, efter hvilken han vil overføre til den forenede Landdag den i Lovgivningen af 3 Febr. den forenede Comitee tildeelte Periodicitet og paa tilsvarende Maade indskrænke Comiteens Competence (Befugnisse). - J Løbet af Talen opfordrer Kongen til Enighed og Forglemmelse af Partistridigheder, erklærer sig imod enhver Jndblanden i fremmede Nationers indre Anliggender, og erklærer at ville gjøre Alt, hvad der staaer i hans Magt for ved Eendrægtighed og Stormagternes mægtige Ord, men fremfor Alt ved det tydske Forbunds befæstelse og Kraftudvikling at sikkre en ærefuld Fred. Landdagens Sammenkaldelse skal finde Sted, naar Forholdsregler til Preussens og Tydsklands Sikkerhed gjøre samme nødvendig, og senest da, naar Kampraabet høres.
Viborger Samler, 1848-03-10
Med Hensyn til Kongens Tale skrives fra Berlin (d. 6te Marts, at Kongens Tilsikkring ikke er optaget gunstig; ogsaa tales der om opslaaede foruroligende og op æggende Placater, hvorved Auctoriteternes Travlhed og Publicums Uro forøges.
Viborger Samler, 1848-03-10
Jndenlandske Efterretninger. Blandt den afdøde Konges Papirer skal man have fundet hans Dagbog, ført omhyggelig og udførlig næsten (Fyens Avis.) Dag for Dag, siden 1810.
Viborger Samler, 1848-03-10
I Anledning af, at en Deputation fra det slesvigholstenske Ridderskab er ankommen til Kjøbenhavn, kunde det være passende at gjøre opmærksom paa følgende Sted i Skriftet: Udtog af Breve om det Slesvigholstenske Røre af Navne. 2den Saml. S. 49. Det lyder: "Naar efter Naturens ubøielige Gang en Frederik Vil skal bestige sin Faders Throne, kunde det let hænde sig, at han gav de Herrer Prælater og Ridderskab den Besked, at deres Privilegier vilde han slet ikke confirmere, siden det havde viist sig, at alle de Uroligheder, som hans ophøiede Fader havde havt Uleilighed med at dæmpe, fornemmelig vare opkomne ved den lige saa ulovlige som urigtige Udtydning, man havde givet saadan Confirmation; at det vel vilde være det ene Rigtige, at den lille Rest, som Ridderskabet havde tilbage af Rettigheder, afløstes, ligesom nu alt Prærogativt søgtes afløst, ligesom deres Toldfrihed allerede var afløst, o. s. v.; at i alt Fald den allernaadigste Bevilling til nexus socialis, som Christian den 1 og Efterfølger havde indrømmet dem, paa ingen Maade længere kunde forundes dem, da den saa aabenbart indeholdt en Fristelse til at lægge Raad op sammen, hvilken Fristelse Erfaring noksom havde viist, at det velvise Ridderskab ikke kunde modstaae. Huod siat." (Kbhpst.)
Viborger Samler, 1848-03-10
Reskriptet af 28de Jan, har gjort et overordentligt Jndtryk; – hedder det fra Schleswig-Holstein - Spændingen er stor, og det kan jo ikke være anderledes. Nu have vi kæmpet i 10 Aar mod Danskheden, mod dette lille Folk bestæmmende Haan; utrætteligt have vi fordret, at Kongen af Danmark skulde opfylde de Betingelser, under hvilke han for 400 Aar siden blot af Hertugdømmernes gode Villie blev Hertug til Slesvig og Holsteen, og nu bydes en Jncorporation i Danmark, Vi skulde gaae tabte for Tydskland, raadslaae om en Forfatning med et Folk, der ikke anerkjender vor tydske Selvstændighed. Det vil aldrig indgaaes af os, som Gud har gjort til en Forpostkæmper for Udviklingen af det tydske Liv. Det vil aldrig skee, Vi ønske de Danske til Lykke med Kongelovens Ophævelse, men forlange, at den danske Konge først skal besværge Hertugdommernes Lands rettigheder, førend han forandrer deres Forfatning, hvilket vil kunne have de uberegneligste Følger. Det tydske Forbund vil ikke roligt see paa, hvorledes et Lem løsrives fra det tydske Legeme og Forbundets hele militaire Stilling udsættes for den største Fare, thi hvad er hele Søkysten fra Holland til Rusland uden Schleswig=Holstein. Dette er Heftet paa det Sværd, som Tydskland, vil lægge i Skjæbnens Vægtskaal, og neppe vil det see roligt til at man river det ud af dets Haand. Hertugdømmerne maa forblive udeelte sammen, og det tydske Folk vil ikke forlade os!"(D. Folkebl.)
Viborger Samler, 1848-03-10
Fra Kiel er indgiven en Petition til Kongen, hvori begjæres Ophævelse af Censuren og Forsamlingsfrihed, til at forhandle Hertugdømmernes Anliggender. – Ved Efterretningen om den franske Revolution fandt nogle Opløb Sted paa Gaderne. Hochs bragtes Friheden og dens Venner, "Schleswig=Holstein, blev sungen &c.
Viborger Samler, 1848-03-10
Faaborg, den 4de Marts. Flere Beboere fra Als have her yttret, at Beretningen efter Apenrade Avis om 8 i Sneeveir paa Jsen omkomne fra Als udgaaede Haandværkssvende maa være feilagtig, da det hverken ved Fyenhafeller Mommark vides at de omhandlede Svende derfra ere (Hemp. Av.) gaaede ud.
Viborger Samler, 1848-03-10
Kjøbenhavns Børs-Cours, den 7de Marts. Hamborg 2 M. - a vista 200. Bank-Disconto 4 pCt. paa Banco=Vexler 5 pCt. Dito Norske Speciessedler 196 Rbd. Sedl. (Sælgere). 4 pCt. Kgl. Obligationer (uden Rente) 102 Rbd. S. (Sg.) Øst-Gothlands Panteobligationer af 1846 ved Hambro & Søn 96 i Bance. (Sælgere). Nationalbank=Actier 170 Rbd. i r. S. (Sælgere). NB. Med Udbytte fra 1ste August 1847. Roeskilde Jernbane=Actietegning 61 1/2 Species (Sælgere).
Viborger Samler, 1848-03-10
Handels-Efterretninger. Kjøbenhavn, den 7de Marts. Omsætningen i Kornhandelen, er endnu kun ringe, skjøndt der i de seneste Dage har viist sig Kjøbere til Byg og Havre. Til den første Sort findes dog jevnlig Kjøbere for fremmed Regning. J Løverdags solgtes et Parti 110-111 Pds. 2rad. af Sjælland til 6 Mk. Banco, og igaar Grad. af 104105 Pds. Vægt af Jylland til 5 Mk. 13 s. Banco pr. Tde. Et Parti af 1200 Tdr. Havre kjøbtes ad Landscrona til 4 Mk. 8 s. Banco pr. Tde.; ogsaa i Løverdags blev solgt et Parti Havre til 16 Rbmk. 4 s. pr. Tde., og et Parti Rug af 121123 Pds. Vægt til 26 Rbmk. 10 s.a 27 Rbmk. pr. Td. - Tilførselen fra Provindserne er endnu ubetydelig; Torvetilførselen fra Sjælland vedligeholdes godt, og Priserne ere lave. Saaledes solgtes Rug igaar til 25 a 27 Mk. 8 s. pr. Td., Brad. Byg 20 Mk. 12 s. a 24 Mk., Grad. Byg 20 Mk. a 22 Mk. 8 s., og Havre 15 Mk. 8 s. a 18 Mk. pr. Td. - Af Hvede er Tilførselen (landvært) meget ringe. (Berl. Tid.)
Viborger Samler, 1848-03-10
Døde. Kjøbenhavn: Enke efter Premierlieutenant Lütken i Søetaten, Fru Jacobine Jensine, f. Hornemann, 63 Aar; kgl. Fuldmægtig E. Meyers Hustru, Emilie Petrea Johansine, f. Smidt; Enkefrue Professorinde M. Giesemann, f. Reemke, 64 Aar; Louise Hersom, f. Meyer, 36 Aar; Eleonore ChristineLamp, f. Hansen, 42 Aar; Porcellainshandler Christen Petersen, 62 Aar; Lovise Augusta Johansen, f. Pedersen; Høker Rasmus Mortensen Thonning, 51 Aar. – Quistgaard pr. Helsingør. Johan Gottfred Bergmann. - Stege paa Møen; O. C. Lindhard, 26 Aar. - Sognepræst til Dannemarre og Tillis, Søren Anker, Winther, 72 Aar. - Ørum: Søren Nielsen Fischer (af Kighoste). - Aalborg: Gjertrud Marie, sal. Christensen, 84 Aar. - Thisted, Consul Bendixens Frue, Mariane Emilie Augusta, f. von Mehren (i Barselseng).
Viborger Samler, 1848-03-10
Paa Søndag prædiker Hs. H. Hr. Stiftsprovst Ursin i Domkirken; i Søndresogns Kirke Hr. Pastor Hindberg.
Viborger Samler, 1848-03-10
Skuespil i Viborg. Med kongelig allernaadigst Tilladelse opføres af det Beckerske Skuespillerselskab Søndagen den 12te Marts 1848, Kl. 7: En Kone, der springer ud af Vinduet, Lystspil i 1 Act af Scribe. Derefter: Den første Kjerlighed, Lystspil i 1 Act af Scribe. Til Slutning: William og Emma, original Vaudeville. P. Bloch, p. t. Bestyrer af Selskabet.
Viborger Samler, 1848-03-10
AVERTISSEMENTS. En saa god som ny laqueret Fjellevogn, med dertil hørende 3 Stole og en Doctorstol, alle paa Fjedre, 2 Stkr. Forlæder, samt 2 store, efter Vognen dannede, Reisekufferter, kan underhaanden erholdes tilkjøbs, naar man derom henvender sig til Land. juris Reckelmann i Viborg.
Viborger Samler, 1848-03-10
Damp Chocolade, fra Fabrikken Elisabethsminde ved Kjøbenhavn, hvis Fortrinlighed den, i 23 Aar stedse stigende, Afsætning tilfulde har godtgjort, erholdes til bestemte Fabrikpriser: 2 a 8 Mk. pr. fuldvægtig B. hos Hr. A. Berbom. . . . . . . i Viborg. M. P. Kjærsgaard. i Skive. P. E. Dige . . . . .P. F. Nyeboe. . . . i Ringkjøbing. A. W. Andrup . . . . i Lemvig. F. C. Bruun . . . . i Holstebroe. C. Wium. . . . . . . Consul F. Schade i Nykjøbing p. Mors.
Viborger Samler, 1848-03-10
P. Chr. Deichmanns Fabricationshandel. Syltetøier, saasom: Meloner, Aprikoser, Valdnødder, Reinekloder, Blommer, Jordbær, Hindbær, Kirsebær, Tyltebær, grønne Stikkelsbær paa Flasker, Hindbær- og Ribssaft, samt syltede Agurker, Asia, Agurkesalat, Lemonasia, gule Løg, Løg i Carry, Mixed-pickles, Oliven, Champignons, Capers m.M. faaes billigst hos M. Levin i Randers.
Viborger Samler, 1848-03-10
Schweizer-Oste faaes saavel i hele Oste som i mindre Dele billigst hos M. Levin i Randers.
Viborger Samler, 1848-03-10
Java Cigarer, af bekjendt god Qvalitet, faaes atter hos MLevin i Randers.
Viborger Samler, 1848-03-10
Ægte Christiania Anchiovis faaes i Dunke samt Stykkeviis billig hos J. J. Samson.
Viborger Samler, 1848-03-10
Det bemærkes : at de i Skomagermester Mehlesens Gaard paa Gravene i denne Tidendes Nr. 41 for Tirsdagen den 7de Marts averterede Bøger, vil paa ovennævnte Sted kunne erholdes.
Viborger Samler, 1848-03-10
En stor Dreng eller ung Karl paa 1620 Aar kan til Ma anbringes i Bagerlære paa et godt Sted og erholde Kost, Logis, 16 Rbd. i aarlig Løn, samt en Svendeklædning efter 4 Aars Forløb. C. Krogh, Fæstemand i Viborg.
Viborger Samler, 1848-03-10
En fiint Karl og en confirmeret Dreng kunne til 1ste Mai faae Tjeneste paa Asmildkloster.
Viborger Samler, 1848-03-10
En flink, velvoren Dreng af god Opdragelse, kan vorde anbragt ved Handelen i Randers. Avertissements-Contoiret anviser.
Viborger Samler, 1848-03-10
Placat. Efter Begjæring af Mads Madssen af Kragelund, Hids Herred, bliver det ham tilhørende Sted sammesteds af Hartkorn 7 Skpr. 1 1/2 Alb. og gammel Skat 5 Rbd. 91 s. med deraf indkjøbte Konge- og Kirke-Korn og Qvægtiender, stillet til Bortsalg ved een eneste Auction, som holdes i Stedet selv Mandagen den 20de Marts d. A., om Formiddagen Kl. 10. Jorderne bestaae af Sandmuld, har et Areal af 34 Tdr. Land Ager, 14 Tdr. Land Hede og 7 1/2 Td. Land bevoxet Skov jord i god Opgrøde med ung Egetræ og Bæveræsk, noget Høe avles og overflødig Tørveskiær haves. Endeel af Kjøbesummen kan blive indestaaende i Eiendommen og Tiltrædelsen kan skee den 1ste April d. A. Lysgaard og Hids Herreders Contoir. Holgersdal, den 28de Februar 1848. Haxthausen. Dette Blads udenlandske Artikel redig af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-03-13
Viborg Stifts-Tidende. Forsendes med Brevposten i Danmark og Hertugdømmerne. Mandagen den 13 Marts 1848. Nr. 44. 76 Aarg.
Viborger Samler, 1848-03-13
Udenlandske Efterretninger. Frankerig. Naar det i den europæiske Verden er den almindelige Mening, at en fransk Republik i sin vilde ustandselige Omstyrten af alle Former kun kan bestaae ved Krig, saa stræbe paa den anden Side flere af de meest anseete Pariserjournaler efter at fjerne denne Jdee. De to Journaler La Presse og National, iøvrigt to sande Antipoder, bekæmpe den, som det synes, meget udbredte Frygt; hiin udraaber: ingen Krig;" denne: det mindste nu ingen Krig." Emile Girardin har Mod til i en veltalende frimodig Artikel at advare Folket om ikke at gjøre sig skyldigt i Udskeielser, der føre til Krig, Ruin, Statsbankerot, Hungersnød, Nationalitetens Tab. Et saa stort Onde er nu vistnok ikke Vaabendandsen i de gamle Radicales Øine; men de indsee vel, at det er klogt ikke at optræde altfor opfordrende med Hensyn til Udlandet. Vort Exempel," siger Nat., vor moralske Bistand ere tilstrækkelige til at modificere Europa, vore Vaaben vilde kun standse denne Modification og afbryde dets regelmæssige Fremskridt. Men der gives eet Tilfælde, i hvilket vi nødvendigviis maatte forlade vor fredelige, vor rolig iagttagende Politik. Og dette Tilfælde vilde indtræffe, naar Østerrig ikke indskrænkede sig til et defensivt System, naar det vilde angribe Jtalien. Naar Østerrig rykker frem imod Toscana, imod Rom, imod Neapel, naar det rettede sine Tropper imod Piemont, da maatte det være den franske Republik yderst magtpaaliggende at modsætte sig denne Angrebsart, da maatte Fristaten tilbyde Jtalien sin Hær og sin Flaade. "Men" - siger Allg. Zeit., af hvis Spalter disse Linier ere tagne – disse Forsikkringer af National, hvis Chef har Sædet i den provisoriske Regjering, kunne vel være alvorlig meente for Øieblikket, og muligt er det, at der paa Grundlaget af Opoffrelsen af den franske Overvægt i Spanien arbeides paa en Alliance med England, men en Regjering, der saa hensynsløst nedbryder den gamle Ordens Skranker, kan neppe vente at indgyde Magterne selv den allermindste Tillid, ligesom den ogsaa mangler Fasthed, om den endog var besjælet af den bedste Villie, til ikke at henrives af de længe tilbageholdte, nu ud over alle legale Grændser frembrusende Lidenskaber, for hvilke den nu bestaaende Regjering i Frankerig tjener som et Organ lige indtil de socialistiske Statserperimenter. Disse daglige Proclamationer, denne Fremsøgen af gamle revolutionaire Former og afstikkende Tegn, denne Brammen med Kraftudtrykkene Liberte, Egalite, og Fraternite, denne Auctoriteternes Udsmykken med den røde Baandsløife; - Alt dette skal tilfredsstille og berolige Nationalaanden, medens det endnu opægger den mere."
Viborger Samler, 1848-03-13
Den provisoriske Regjering, siger "Børsenhalle, der allerede har draget Omsorg for de Saarede og Friheds heltene, og derefter ved Statsarbeider har taget de arbeidende Klasser under Armen, er nu ogsaa ilet Detailhandlerne til Hjælp ved Oprettelsen af et Discontocomptoir under det Navn: Dotation for "Detailhandelen."
Viborger Samler, 1848-03-13
Ved et Decret er Stemplingen af Tidenderne afskaffet.
Viborger Samler, 1848-03-13
Jndskrivningerne til den mobile Parisernationalgarde gaae for sig med overordentlig Hurtighed. Den 3die Marts vare allerede 31,000 Md. indskrevne, saa at der maa skrides til et Udvalg da enhver af de 24 Batailloner kun skal være 1058 Md. stærk.
Viborger Samler, 1848-03-13
I Paris har dannet sig et tydsk republicansk Selskab under Digteren Herweghs Forsæde.
Viborger Samler, 1848-03-13
Chefen for Parisernationalgarden - Courtais - har udstedet en Proclamation, hvori han siger, at Nationalgarden i Paris og Omegn vil om kort Tid danne en Hær paa 200,000 Md. Nationalgardens Valg skulle tjene til Grundlag for hele det nye Valgsystem.
Viborger Samler, 1848-03-13
J en i Køln. Zeit. indrykket Skrivelse fra Paris af 3die Marts hedder det: "Vi føle at det er nødvendigt, at Tydskland ikke skuffer sig med Hensyn til Frankerigs Hensigter ligeoverfor Udlandet. Disse ere ubetinget fredelige. Alle Medlemmer af den provisoriske Regjering føle kun altfor godt, at kun Fred kan redde den nye Republik, da en Krig atter maa føre til Soldaterregimentet. J en saadan Krig vilde Udlandet kun vinde uberegnelige Offre, for tilsidst at erholde den Rolighed, der vidner om Svækkelse. Kun Samfundets Gribbe og Aadselsfugle kunne vinde ved en Krig. Krigsministeren Supervies Forholdsregler ere fredelige; han vil, at hele Krigs reserven skal forblive uvirksom. Dette er betegnende nok i det Øieblik, da Belgien ruster sig, og da lignende Efterretninger indløbe fra Tydskland. Jkke alene Regjeringen, ogsaa Folket nærer fredelige Hensigter. Men er Freden derfor sikkret? Hvo vil vove at paastaae dette, Marrast (Medlem af den provisoriske Regjering) sagde den 2den Marts ved Festen ved Armand Carrels Grav (A. C. blev i en Duel skudt af Emile Girardin, der i Aar holdt en Sørgetale ved den af ham Skudtes Grav); Under den forrige Regjering hedte det: Vi ville have Freden, naar Frankerig er fornuftigt (sage), nu hedder det: vi ville beholde Fred, naar Udlandet er fornuftigt." – Vi mene, at Jngen vil uden bydende Nødvendighed udæske Frankerig til Kamp; men Krigen kan let udbryde af visse Forviklinger. Trods den franske Regjerings fredelige Hensigter vil den dog neppe være istand til at holde Folket tilbage, naar en revolutionair Bevægelse skulde udbryde i Belgien, og naar denne skulde undertrykkes ved de continentale Magters Jndskriden. Det er derfor en stor Lykke for hele Verden, at Nationalfølelsen har en saadan Styrke i Belgien, at det ikke ubetinget vil lade sig føre af Frankerig i Slæbetoug, og at Leopold øieblikkelig har begrebet, at han selv kun kan sikkres ved democratiske Concessioner. En Mulighed til Krig vil en ciorhenansk Bevægelse uden Sammenhæng med Tydskland være. En tredie Mulighed til Krig yde de italienske Forviklinger. Denne Mulighed er den meest truende og farlige af alle. Kommer det til Kamp imellem Østerrig og Lombardiet, og blande fremmede Fyrster sig i denne Kamp, er Krigen uundgaaelig.
Viborger Samler, 1848-03-13
Paris, den 7de Marts. Garnier=Pages er udnævnt til Finantsminister istedet for Gaudchaur, der har taget sin Demission. Man veed, at denne havde tilligemed Regjeringsmedlemmet Cremieur stemt for et Laan af 15 Mill. Fres, til det store Banquierhuus Gonin imod et Depositum af Fonds, Treforbeviser og Jernbane actier, men at de andre Medlemmer af Regjeringen havde modsat sig dette Laan, Jøvrigt har den provisoriske Regjering understøttet et andet Handelshuus, der beskjæftiger en Mængde Arbeidere, med en Sum af 3 Mill. Fres. Banquierhuset Gouin har erklæret sig insolvent. Lamartines Manifest er i Form af en Note tilstillet alle fremmede Magters Gesandter i Paris.
Viborger Samler, 1848-03-13
Det hedder i en Skrivelse fra Paris af 6te Marts, Vi kunne for Øieblikket ikke udføre Handelscommissioner, naar ikke Beløbet følger med, fordi man kun med stor Vanskelighed kan erholde Penge for første Papir, og ringere Papir er aldeles uomsætteligt. Den provisoriske Regjering har befalet, at alle Vexler, der forfalde fra 22de Febr. indtil 10de Marts, skulle betales 10 Dage senere. Paris er nu saa roligt, som man kan ønske det; Nationalgarden er utrættelig.
Viborger Samler, 1848-03-13
Børsen i Paris aabnedes den 7de Marts. 3 pCt. Fonds solgtes til 56 Fred. 50 Cent.; 5 pCt. do. til 89 Fres. Man har Efterretninger fra Algier af 29de Februar. Man havde der Efterretning om Louis Philippes Abdication og om Jndsættelsen af en provisorisk Regjering, men ei om Republikens Proclamation. Generalstatholderen Hertugen af Anmale, udviser Fasthed ligeoverfor Revolutionen. Hans Dagbefaling lyder: Generalstatholderen har fra Frankerig ingen officielle Efterretninger, men han har erfaret, at en Depesche, der opregner Medlemmerne af den provisoriske Regjering, er uddeelt til alle Præfecter og Underpræfecter. Generalstatholderen kan kun gjentage, hvad han sagde igaar: "Jntet er forandret i vore Pligter imod Frankerig. Befolkningen og Hæren vente i største Rolighed Moderlandets Befalinger. Algier, den 28de Febr. Kl. 10 om Aftenen. H. d'Orleans." Paris er rystet ved Efterretningen om Huset Gouin & Comp. Jnsolventserklæring. Dette store DiscontokasseEstablissement under Firma A. Gouin & Comp. benævntes tidligere "ancienne casse Latte." Dog skulle efter Annoncen Activa kunne dække Passiva, og Creditorerne ville i det høieste kun tabe 25 pCt.
Viborger Samler, 1848-03-13
Den provisoriske Regjering har faaet en ny og farlig Fjende i Emile Girardin.